વોશિંગ્ટન, તા. 20: અમેરિકી પ્રમુખ ડોનાલ્ડ ટ્રમ્પના શાસનને એક વર્ષ થયું છે તેવા ટાંકણે અમેરિકાએ આર્થિક સંકટના વાંકે ગંભીર સમસ્યાનો સામનો કરવાનું આવી પડયું છે: સરકારી ખર્ચ વિષયક મહત્ત્વપૂર્ણ વિધેયકને સંસદની મંજૂરી ન મળતા સમવાયી સરકારે શટડાઉનની ઘોષણા કરવી પડી છે. એટલે કે આવી સ્થિતિમાં અનેક સરકારી વિભાગ બંધ કરવાની સ્થિતિનું નિર્માણ થઈ શકે તેમ છે. એક અંદાજ મુજબ આશરે 8 લાખ સરકારી કર્મચારીઓને ઘેર બેસવાની મજબૂરી વેઠવી પડશે. બીજી તરફ ડેમોક્રેટસ અને રિપબ્લિકન સભ્યો આ સમસ્યા માટે એકમેકને દોષિત ગણાવી રહ્યા છે. અમેરિકામાં આ 2પ વર્ષમાં આ ચોથું શટડાઉન છે. આ પહેલાં 13માં અમેરિકાએ શટડાઉનનો સામનો કરવો પડયો હતો.